རྙོག་འཛིང་དང་བསམ་ཚོད་ཀྱི་དབང་ལས་མི་རྣམས་ཀྱིས་སྤྱིར་ཆོས་ལུགས་ཀྱི་ཡིད་ཆེས་ལྟ་བུར་གཏན་ཚིགས་ཀྱི་རྣམ་གཞག་ཅིག་འཐོབ་ཐབས་མི་བྱེད་པར་ཤར་སྐྱོད་བྱེད་པ་ལས།མངོན་འགྱུར་གྱི་གནད་དོན་འདི་ཚོའི་རིགས་ལ་ནི་ལྟ་གྲུབ་ཀྱི་མ་ལག་ཅིག་ལ་གཞི་བཅོལ་ཏེ་ཕྱིན་ན་སྒྱུ་རྩལ་ལམ་རིག་གནས་དེར་རིན་ཐང་ལྡན་པར་བརྩི་གི་ཡོད།འབྲི་སྲོལ་འདིར་གཞུང་ལུགས་མེད་པའི་ཐོག་ནས་དར་རྒྱས་ཇི་ལྟར་བྱུང་བ་སྟེ།སྦྱོར་ཚུལ་ཚིག་ཕྲད་ཀྱི་འཇུག་པ་བློ་ཁ་ཅུང་ཟད་ཅིག་རྒྱས་པ་ཚོས་ཀྱང་སྙན་ངག་པ་ཞེས་སྤོབས་པ་བྱེད་དགོས་པའི་སྣང་ཚུལ་ཞིག་ཆགས་ཀྱང་།ཡང་དག་པའི་སྒོ་ནས་གནས་ཐབས་མེད་ལ།ལྷག་པར་འདིས་སྲོལ་རྒྱུན་སྙན་ངག་གི་ཁ་གཏད་དུ་ལངས་ནས་བོད་ཀྱི་རྩོམ་རིག་སྒྱུ་རྩལ་ལ་ནག་ཐིག་འཕོག་པར་བྱེད་པ་ནི་ལེགས་ཉེས་རྣམ་གཞག་འབྱེད་དཀའ་བའི་གནད་ཅིག་ཏུ་འཁུམས།